11. Ka Pentekonta, Petrose o ile a re’ng ka ‘letsatsi la Jehova,’ ’me le ile la fihla neng? 20 Bahlahlobisisi ba kajeno ba ka ’na ba nyatsa tsela eo teko ena ea Thabeng ea Karmele e ileng ea fella ka eona. Batho ba bang ba tšoha hore batho ba chesehelang bolumeli ka ho feteletseng ba ka nka hore ho loketse ho ba mabifi khahlanong le batho ba malumeli a mang. Ka masoabi, kajeno ho na le batho ba bangata ba mabifi ba chesehelang bolumeli ka ho feteletseng. Leha ho le joalo, Elia o ne a sa chesehe ka ho feteletseng. O ne a phethahatsa kahlolo e lokileng ea Jehova. Ntle ho moo, Bakreste ba ’nete baa tseba hore ba ke ke ba etsisa Elia eaba le bona ba se ba bolaea ba khopo. Ho e-na le hoo, ba latela taelo e eang ho barutuoa bohle eo Jesu a ileng a e bolella Petrose, ha a re: “Khutlisetsa sabole ea hao sebakeng sa eona, kaha bohle ba nkang sabole ba tla timela ka sabole.” (Mat. 26:52) Jehova o tla sebelisa Mora oa hae ho phethahatsa toka ea Hae nakong e tlang.